Referat af bestyrelsesmøde den 18. december 2025 på Dusager

Dagsorden:

1. Godkendelse af referat fra den 24. november
2. Opfølgning af sagslisten
3. Økonomi
4. Bestyrelsens vinterseminar 2026
5. Generalforsamling 2026
6. Landsklubben
7. Arbejdssituationen/SU-stof ved TDC
8. Faglige sager og forhandlinger
9. Deltagernes runde
10. Eventuelt


På mødet deltog de tre suppleanter Gitte Bartholin, Rasmus Kammer Paaskesen og Michael D. Knudsen


AD1: Godkendelse af referat fra den 24. november 


Der var ingen kommentarer til referatet.


AD2: Opfølgning af sagslisten


Se sagslisten bagerst i referatet.


AD3: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 30. november 2025. I forhold til budget er status følgende:
Indtægter kr. 1.983.485,35 hvilket er kr. 15.764,65 mindre end budget.
Udgifter kr. 3.498.310,50 hvilket er kr. 244.143,83 mere end budget.


Huslejen vil i 2026 være den samme som i 2025.


Fra den 1. januar 2026 stiger betalingen for frokost i kantinen med kr. 5,- pr. dag. 
Egenbetalingen, for dem der er tilmeldt frokostordningen, reguleres med kr. 50,- pr. måned.


AD4: Bestyrelsens vinterseminar 2026


Indkaldelsen til seminaret er udsendt.


Øvrige materialer til seminaret udsendes umiddelbart efter nytår.


AD5: Generalforsamling 2026


Indkaldelsen til generalforsamlingen er sendt til Metal Magasinet.


Dato for afholdelse af generalforsamlingen er udsendt i afdelingens julenyhedsbrev.


Deadline for indlæg til den skriftlige beretning er onsdag den 18. marts 2026.


AD6: Landsklubben


Den 6. januar 2026 afholder de fire afdelingsformænd et planlægningsmøde, forud for opstart af arbejdet med at se på en fremtidig samarbejdsstruktur mellem Tele afdelingerne.


AD7: Arbejdssituationen/SU-stof ved TDC


Brian Emig
På SU den 17. december i TDCnet, Delivery & Field Service, oplyste ledelsen, at budgettet for 2026 er presset. Der arbejdes med at finde områder hvor der kan findes besparelser.
På mødet blev det aftalt at der skal arbejdes med at få diverse arbejdsudvalg til at fungerer igen. Brian Emig fik til opgave at komme med et oplæg til dette.


Gitte Bartholin
Der udmeldes en organisationsændring i Erhverv i dag. Der er ingen overtallighed i forbindelse med organisationsændringen.


Rasmus Kammer Paaskesen
Der er stadig en del problemer med implementeringen af den nye IT-pakke, Dawn, i Nuuday. Der arbejdes med at løse disse, bl.a. med systemoptimeringer, der gennemføres hen over juleperioden.


Carl Overgaard
Lige nu er der rigeligt med arbejdsopgaver til teknikerne i TDCnet Field Service.  Ledelsen efterspørger konstant overarbejde, ligesom der også sendes arbejdsopgaver ud til underleverandører.


AD8: Faglige sager og forhandlinger


Ole Mølgaard Andersen
Den 19. december udsendes der 2 TR-info, omhandlende tilpasningsforhandlingerne i Nuuday og aftalen om virksomhedsoverdragelse af DKTV til Field Service.


AD9: Deltagernes orientering


Brian Emig
Jeg har fået et par uheldige tilbagemeldinger, omhandlende det servicetjek som dem der er blevet opsagt, 
bliver tilbudt ved Arvids Finanshus. Jeg har bragt dette til TDCnet HR, som vil følge op på dette.


Den 14. januar er der planlagt et møde i afdelingens uddannelsesudvalg, det afholdes i samarbejde med Teleklub Fyn og Teleklub Sdr. Jylland.


Mogens Jensen
Jeana Jørgensen fra Teleklub Fyn har et ønske om jævnligt at komme på besøg på vores afdelingskontor, for at fremme vores samarbejde og for at spare med de faglige i Tele Vest.
Bestyrelsen syntes at det er en god ide.


Teleklub Fyn har spurgt om der er muligt at deres TR/AMR, mod fuld betaling fra Teleklub Fyn, deltager på et af de TR-forum som Tele Vest afholder i løbet af 2026.
Bestyrelsen syntes det er en god ide. Ole Mølgaard Andersen kontakter Teleklub Fyn, når der skal bookes lokaler til møder i 2026. 


Pensionsudbetalingerne fra TDC-pensionskasse reguleres med 1,7% pr. 1. april 2026. 
Der bliver igen udlodning af overskud fra TDC-pensionskasse i 2026.

Der er valg til TDC-pensionskasses bestyrelse i 2026, valget bliver afholdt i løbet af 1. kvartal. Mogens Jensen opstiller til genvalg som bestyrelsesmedlem og Ole Mølgaard Andersen opstiller til nyvalg som suppleant til bestyrelsen. Når valget igangsættes, vil Tele Vest udsende et nyhedsbrev, med opfordring til at der stemmes på de to kandidater der kommer fra Tele Vest.


Forbundet har igen i 2026 indkaldt til uge 4 møde, hvor medlemmer af afdelingsbestyrelserne og nyvalgte TR og AMR får mulighed for at møde forbundsledelsen.
For Tele Vest er der indkaldt til møde i Randers den 20. januar.


Anders Knudsen
Den 16. december afholdt afdelingen en hvervningsevent i Slet. Her afholdt vi et pakkespil for afdelingens medlemmer og vi havde besøg af julemanden, som uddelte julegodter. På dagen blev der indmeldt 4 nye medlemmer i Tele Vest.


I hvervningsudvalget er vi så småt i gang med at kigge på afholdelse af et 1. maj arrangement i 2026.


AD10: Eventuelt


Intet.


Referent
Ole Mølgaard Andersen

	Nr.
	Beskrivelse
	
	
	Ansvarlig
	
	Dato
	
	Status

	
	
	
	
	
	
	
	
	
	

	266
	Service pligtig afgangsalder
	
	BE/MJ
	
	28/8 2024
	videreføres

	
	
	
	
	
	
	
	
	
	

	277
	Generalforsamling 2026
	
	
	MJ/BE
	
	22/8 2025
	
	videreføres

	
	
	
	
	
	
	
	
	
	

	283
	Seniorarrangementer 2026
	
	
	OMA/BE
	
	24/9 2025
	
	videreføres

	
	
	
	
	
	
	
	
	
	

	284
	Bestyrelsesseminar
	
	
	OMA/BE
	
	24/11 2025
	
	videreføres



